11,000 रुपए में कर सकते हैं SUV की बुकिंग, टॉप वैरिएंट की कीमत 13.13 लाख
Maruti launches Fronx SUV at Rs 7.46 lakh. मारुति सुजुकी ने आज अपनी प्रीमियम SUV फ्रॉन्क्स के रेट रिवील कर दिए हैं। इसकी शुरुआती एक्स शोरूम कीमत 7.46 लाख रुपए है। टॉप वैरिएंट की कीमत 13.13 लाख रुपए है
मारुति सुजुकी ने आज अपनी प्रीमियम SUV फ्रॉन्क्स के रेट रिवील कर दिए हैं। इसकी शुरुआती एक्स शोरूम कीमत 7.46 लाख रुपए है। टॉप वैरिएंट की कीमत 13.13 लाख रुपए है। कंपनी ने इसी साल जनवरी में हुए ऑटो एक्सपो में फ्रॉन्क्स को पेश किया था।
कंपनी ने जनवरी से ही फ्रॉन्क्स की बुकिंग शुरू कर दी है। कस्टमर्स मारुति सुजुकी की प्रीमियम डीलरशिप नेक्सा के जरिए 11,000 रुपए में इस SUV को बुक करा सकते हैं। अभी तक कंपनी को 20 हजार से ज्यादा बुकिंग मिल चुकी है। फ्रॉन्क्स डीलरशिप्स के पास भी पहुंचने लगी है।
17,378 रुपए में घर ले जा सकते हैं फ्रॉन्क्स
स्पोर्टी कॉम्पैक्ट SUV फ्रॉन्क्स को 17,378 रुपए से शुरू होने वाले मारुति सुजुकी मंथली सब्सक्रिप्शन प्लान के जरिए घर लाया जा सकता है। इस मंथली सब्सक्रिप्शन प्लान के जरिए कस्टमर्स कार को बिना खरीदे रेंट पर ले सकते हैं। इस मंथली सब्सक्रिप्शन प्लान में व्हीकल, रजिस्ट्रेशन, मेंटेनेंस, इंश्योरेंस और रोड साइड असिस्टेंस शामिल है।
ग्रैंड विटारा और बलेनो के डिजाइन एलिमेंट शामिल
फ्रॉन्क्स में अपराइट नोज और स्प्लिट हेडलैंप जैसे कुछ डिजाइन एलिमेंट हैं जो मारुति सुजुकी की फ्लैगशिप ग्रैंड विटारा एसयूवी के समान दिखते हैं। इसमें फॉक्स स्किड प्लेट्स और क्रोम के साथ बड़े फ्रंट और रियर बंपर भी हैं। 17-इंच मल्टी-स्पोक एलॉय फ्रॉन्क्स के लिए यूनीक हैं।
फ्रॉन्क्स में बलेनो हैचबैक के कुछ डिजाइन एलिमेंट को शामिल किया गया है। जैसे राइजिंग वेस्ट लाइन और एक स्लोपिंग रूफलाइन। जहां तक ​​डायमेंशन की बात है, तो बलेनो के ही समान फ्रॉन्क्स 3,995 मिमी लंबी, 1,550 मिमी ऊंची और 1,765 मिमी चौड़ी है।
ये SUV रेनो काइगर, निसान मैगनाइट, हुंडई वेन्यू, महिंद्रा XUV300, किया सोनेट और मारुतु सुजुकी ब्रेजा जैसी कॉम्पैक्ट SUVs को टक्कर देती है।
मारुति सुजुकी फ्रॉन्क्स: इंजन
मारुति सुजुकी फ्रॉन्क्स दो इंजन ऑप्शन के साथ आती है। इसमें 1.2 लीटर नैचुरली एस्पिरेटेड इंजन और 1.0 लीटर बूस्टर जेट इंजन मिलता है। 1.2 लीटर 4 सिलेंडर नेचुरली एस्पिरेटेड पेट्रोल इंजन 90bhp की पावर और 113Nm पीक टॉर्क जेनरेट करता है। 1.0 लीटर 3 सिलेंडर टर्बो बूस्टर जेट पेट्रोल इंजन 100bhp की पावर और 147.6 Nm पीक टार्क जनरेट करता है।
